**Ministru kabineta noteikumu projekta “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir aktualizēt Ministru kabineta 2020.gada 26.marta noteikumus Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” turpmāk – MK noteikumi Nr.165), precizējot dīkstāves pabalsta pieteikšanas, aprēķināšanas un saņemšanas nosacījumus.  Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” (turpmāk – Noteikumu projekts) izstrādāts, balstoties uz Krīzes vadības grupas uzņēmējdarbības un nodarbinātības veicināšanai sakarā ar Covid-19 izplatību (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) 2020.gada 11. un 13. maija sēdē nolemto un likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.165 noteic kritērijus, kurus piemēro likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” ietvertajos atbalsta mehānismos: dīkstāves pabalsts, nokavēto nodokļu maksājumu samaksas sadale, kā arī dīkstāves pabalsta piešķiršanas un izmaksas kārtību.  MK noteikumu 3.2.1 noteic papildus kvalifikācijas kritēriju attiecībā uz eksportējošiem krīzes skartajiem darba devējiem, kuru ieņēmumi no saimnieciskās darbības 2020. gada martā vai aprīlī, salīdzinot ar 2019. gada divpadsmit mēnešu vidējiem ieņēmumiem vai to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. martam, samazinājušies par 20 procentiem. Tā kā eksports nodokļu administrācijas izpratnē ir saprotams kā tikai preču un pakalpojumu kustība uz trešajām valstīm, šāda regulējuma izpratne var radīt ierobežojumus uzņēmumiem saņemt atbalstu. Lai nodrošinātu nepārprotamu 3.2.1 apakšpunkta piemērošanu, noteikumu projekta 1.punkts precizē termina “eksports” lietojumu, izmantojot Pievienotās vērtības nodokļa likumā sniegto eksporta definējumu, attiecinot to, gan uz preču, gan arī pakalpojumu eksportu, proti aizstājot vārdus “eksporta apjoms” ar vārdiem “īstenotā preču un pakalpojumu eksporta apjoms un preču un pakalpojuma piegādes Eiropas Savienības teritorijā apjoms”.  Noteikumu projekts paredz precizēt kārtību, kādā darba devējs Valsts ieņēmumu dienestā (turpmāk – VID) iesniedz iesniegumu dīkstāves pabalsta pieprasīšanai par laika periodu no 2020.gada 1.aprīļa līdz 30.aprīlim, kuros darba devējs ir tiesīgs pieteikties dīkstāves pabalstam, atbilstoši MK noteikumu Nr. 165. 2.punktā noteiktajam. Ņemot vērā 2020.gada 7.maijā pieņemto lēmumu par ārkārtas stāvokļa pagarināšanu līdz 2020.gada 9.jūnijam, kā arī 2020.gada 7.maijā veiktos grozījumus MK noteikumos Nr. 165, pagarinot dīkstāves pabalsta pieprasīšanas periodu līdz 30.jūnijam, ir radusies situācija, kurā krīzes skartajiem darba devējiem nav bijusi iespēja iesniegt pieteikumus dīkstāves pabalstam par periodu no 2020.gad 30.aprīlim līdz noteikumu projekta spēkā stāšanās dienai. Noteikumu projekts precizē, ka šādā gadījumā nosakāms pārejas periods un iesniegums VID iesniedzams līdz 2020.gada 20.maijam. Papildus precizēts MK noteikumu Nr. 165. 6.punkts, nosakot termiņus, kādā var pieteikties pabalstam par maiju un jūniju. Tāpat, ņemot vērā pagarināto ārkārtas stāvokli, precizēts noteikumu projekta 3.1. un 3.2. apakšpunkts, precizējot, ka apgrozījuma samazinājumu, kas ir viens no dīkstāves pabalsta piešķiršanas kritērijiem, Valsts ieņēmumu dienests var vērtēt arī par 2020.gada maija un jūnija mēnešiem.  Noteikumu projekts paredz, ka Valsts ieņēmumu dienests dīkstāves pabalstu nepiešķir darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, izņemot pedagoģisko vai radošo darbu valsts vai pašvaldību institūcijā vai kapitālsabiedrībā, un kuru ieņēmumi nepārsniedz 430 *euro* mēnesī, vai darbiniekiem, kuri vienlaikus veic saimniecisko darbību un kuru ieņēmumi no tās pārsniedz 430 *euro* mēnesī. Minētais grozījums ietverts, ņemot vērā praksē izveidojušos situāciju, ka saskaņā ar šobrīd spēkā esošo MK noteikumu Nr.165 redakciju darbinieki, kas vienlaikus veic pedagoģisko un radošo darbu valsts vai pašvaldību institūcijā vai kapitālsabiedrībā, nesaņem pabalstu, lai gan ieņēmumi no papildus nodarbošanās nav pietiekami iztikas līdzekļi. Ar Noteikumu projektu paredzēts noteikt, ka Valsts ieņēmumu dienests neatteiks dīkstāves pabalstu šādiem darbiniekiem, ja tie no papildus nodarbošanās saņem ienākumus līdz 430 *euro*. Ņemot vērā to, ka saskaņā ar Noteikumu projektu termiņš pieteikties uz dīkstāves pabalstu atsevišķiem šādiem darbiniekiem ir jau pagājis, Noteikumu projekts paredz pārejas periodu, kura ietvaros iesniegumu varēs iesniegt divu nedēļu laikā no grozījumu spēkā stāšanās dienas.  Praksē daudzi darba devēji, apzinoties, ka uz tiem izpildās kāds no MK noteikumu Nr.165 12.punktā minētajiem nosacījumiem dīkstāves pabalsta nepiešķiršanai, neiesniedz dīkstāves pabalsta iesniegumu, kā rezultātā tā dīkstāvē esošie darbinieki nesaņem valsts paredzēto pabalstu Covid-19 izraisītās krīzes pārvarēšanai, kā arī attiecīgi tiem nav tiesību pieteikties arī dīkstāves palīdzības pabalsta saņemšanai. Lai minēto problēmsituāciju risinātu, Noteikumu projekts paredz noteikt, ka Covid-19 izraisītās krīzes skartais darba devējs iesniedz iesniegumu dīkstāves pabalsta saņemšanai Valsts ieņēmumu dienestam arī gadījumos, kad uz to ir attiecināms kāds no noteikumu 12.punktā minētajiem nosacījumiem dīkstāves pabalsta nepiešķiršanai, lai tādējādi tā darbinieks varētu kvalificēties dīkstāves palīdzības pabalsta saņemšanai. Valsts ieņēmumu dienests informāciju par darbinieku, kuram atteikta dīkstāves pabalsta piešķiršana, nosūtīs Valsts sociālās apdrošināšanas aģentūrai, kura, pamatojoties uz saņemto informāciju, izmaksās Covid-19 izraisītās krīzes skartajam darba devēja darbiniekam dīkstāves palīdzības pabalstu saskaņā ar Ministru kabineta 2020.gada 23.aprīļa noteikumiem Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Labklājības ministrija, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | 0 | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Noteikumu projektam nav ietekmes uz valsts budžetu, ņemot vērā, ka dīkstāves pabalstu izmaksa noteikumu projektā paredzētajam saņēmēju lokam tiks nodrošināta jau sākotnēji Ministru kabineta 2020.gada 26.marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” īstenošanai paredzētā finansējuma ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | - |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretāra vietā -**

**valsts sekretāra vietnieks E. Valantis**